Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukufuma 20:1-26
20 Kabili Lesa asosele amashiwi yonse aya, ati:+2 “Nine Yehova Lesa obe,+ uwakufumishe mu calo ca Egupti, mu ng’anda ya busha.+3 Wilapepa balesa bambi+ pa cinso candi.4 “Wilabasa icimpashanya nelyo conse icapala ica mu muulu ku muulu nelyo ica pe sonde pa nshi nelyo ica mu menshi mwi samba lya calo.+5 Wilafikontamina nelyo ukutunkwa ukufibombela,+ pantu ne Yehova Lesa obe ndi Lesa uufwaya ukupepwa fye neka,+ uukanda abana, na beshikulu, na bana ba beshikulu, pa membu sha bashibo abampata;+6 lelo uwaba ne cikuuku ku ba nkulo iyalenga ikana (1,000) kuli bashibo abantemwa kabili abasunga amafunde yandi.+7 “Wilalumbula apa fye ishina lya kwa Yehova Lesa obe,+ pantu Yehova takaleke umuntu uulumbula apa fye ishina lyakwe.+8 “Uleibukisha ubushiku bwe sabata no kubulenga ukuba ubwa mushilo,+9 inshiku mutanda (6) ulebomba no kucitamo imilimo yobe yonse.+10 Lelo ubushiku ubwalenga cinelubali (7) lisabata kuli Yehova Lesa obe.+ Wilabombamo umulimo nangu umo, iwe nelyo umwana obe umwaume nelyo umwana obe umwanakashi, umubomfi obe umwaume nelyo umubomfi obe umukashana nelyo icitekwa cobe nelyo umulebeshi obe uuli mu mpongolo shobe.+11 Pantu mu nshiku mutanda (6) Yehova apangilemo umuulu ne sonde, bemba na fyonse ifyabamo,+ e lyo atuushishe pa bushiku ubwalenga cinelubali (7).+ E co Yehova apaaliile ubushiku ubwalenga cinelubali no kubulenga ukuba ubwa mushilo.+12 “Ulecindika wiso na noko+ pa kuti inshiku shobe shifule mu calo ico Yehova Lesa obe alekupeela.+13 “Wilaipaya.+14 “Wilacita ubucende.+15 “Wilaiba.+16 “Wilashinina umunobe ubunte bwa bufi.+17 “Wilakumbwa ing’anda ya munobe. Wilakumbwa umukashi wa munobe,+ nelyo umubomfi wakwe umwaume nelyo umubomfi wakwe umukashana nelyo ing’ombe yakwe nelyo impunda yakwe nelyo conse ico umunobe akwata.”+18 Nomba abantu bonse balemona ukupanta no kubyata no kumfwa ukulila kwa ntandala no kumona ulupili lulefutumuka icushi. Ilyo abantu bamwene, balitutwime no kwiminina akatalamukila.+19 E lyo balati kuli Mose: “Iwe ni we ulande na ifwe no kuleka tukutike; lelo wileka Lesa alande na ifwe pantu kuti twafwa.”+20 Awe Mose atile ku bantu: “Mwitiina, pantu ico Lesa eshiile ni kukumwesha,+ na pa kuti lyonse muleba na katiina kuli ena pa kuti mwibembuka.”+21 Kabili abantu baiminine fye akatalamukila, lelo Mose aile mupepi ne kumbi ilyafiita umwali Lesa wa cine.+22 Kabili Yehova akonkenyepo ukusosa kuli Mose ati:+ “E fyo usose ku bana ba kwa Israele, auti, ‘Namuimwena mwe bene ukuti ni mu muulu e mo nandiile nenu.+23 Mwilapanga balesa ba silfere ku kubalinganya kuli ine, kabili mwilapanga balesa ba golde.+24 Umpangile iciipailo ce loba,+ kabili e po ulepeelela amalambo yobe aya koca na ya mutende, ukufuma pa mpaanga shobe ne ng’ombe shobe.+ Konse uko nkalenga ishina lyandi ukwibukishiwa nkesa kuli iwe no kukupaala.+25 Kabili nga wampangila iciipailo ca mabwe, wicikuulila na mabwe ayabaswa. Nga ca kuti wapishapo cesulo, ninshi wacisaalula.+26 Kabili wilaninina pa matabo pa ciipailo candi, pa kuti ifya mfwalo fyobe fimonekela pa ciipailo.’
bem_Latn kam_Latn bem_Latn bem_Latn bem_Latn kam_Latn bem_Latn bem_Latn